མཛད་སྒོའི་ཐོག་༧གོང་ས་མཆོག་གིས་བཀའ་སློབ་གནང་དོན།དེ་རིང་གི་ལས་བསྡོམས་ནང་དུ་ཞིབ་ཚགས་པོ་བྱས་ནས་རྒྱས་ཐག་ཆོད་འདུགཞེ་དྲག་ཡག་པོ་རེད།མང་པོ་ཞིག་ལ་འགོ་སྟོད་ཚགས་ཚུད་པོ་ཡོད་པ་དང་།ལོ་མང་པོ་ཕྱིན་པའི་རྗེས་སུ་འཆར་ཅན་ལྟ་བུར་གྱུར་ནས།ཏོག་ཙམ་འཐུས་ཤོར་འགྲོ་བ་ཡོད་སྲིད་པ་ཞིག་རེད།དེ་ཚོར་དམིགས་བསལ་གཟབ་གཟབ་བྱེད་དགོས་པ་རེད།སྒྲིག་འཛུགས་གང་སར།ཚང་མར་བཤད་བསྡད་ཡོད།ང་རང་ཚོའི་ཡག་ས་དང་བསྟོད་ར་གཏོང་རྒྱུའི་ཡུལ་དེ་ཚོར།བསྟོད་ར་མིས་གཏོང་གི་རེད།ང་རང་ཚོས་ནང་དུ་སྐྱོན་ཆ་ག་རེ་འདུགའཐུས་ཤོར་འགྲོ་བའི་ཉེན་ཁ་གང་དུ་འདུགདེ་ཚོར་བསམ་བློ་གཏོང་རྒྱུ་གལ་ཆེན་པོ་རེད་ཅེས་འབོད་སྐུལ་བྱས་བསྡད་ཡོད།ཁ་ཐུག་སོ་སོས་ངོ་སྤྲོད་བྱས་ཏེ།འདི་འཐུས་ཤོར་འགྲོ་ཡི་འདུགགཟབ་གཟབ་བྱེད་དགོས་པར་བཤད་དགོས་པ་གལ་ཆེན་པོ་རེད།དཔེར་ན།ཉེ་ཆར་མར་ཟས་དུག་བྱུང་ནས།དྷ་ཤོད་བོད་ཁྱིམ་སློབ་གྲྭའི་ནང་ཟས་དུག་བྱུང་བ།དེ་རྗེས་ང་ལ་ཐུགས་དམ་གནང་རོགས།འཚུབ་པོ་འདུག་ཅེས་བཤད་མཁན་བྱུང།ངས་ཡིག་ཚང་དུ་དེ་འཚུབ་པོ་ཡོད་པའི་སྐད་ཆ་མ་རེད།སོ་སོས་ལས་ཀ་ཚགས་ཚུད་པོ་མ་བྱས་ནས།འཐུས་ཤོར་རེད།དེ་བར་ཆད་རེད་བཤད་ན་ནོར་འཁྲུལ་རེད།དེར་ཞབས་བརྟན་བསྒྲུབ་ནས་ཕན་གྱི་ཡོད་པ་མ་རེད།ང་རང་ཚོའི་བོད་ལུང་པ་སྤྱིའི་གནས་ཚུལ་ལ་ཆ་བཞག་ན།མི་ཐོག་གོང་མ་དེ་ཚོས་མ་འཇོན་པ་བྱས།དངོས་ཡོད་གནས་ཚུལ་ལ་དོ་སྣང་མ་བྱས་ནས།ཚུར་དེར་ཞབས་བརྟན་བསྒྲུབས་ནས་བསྡད་པས།ད་ལྟ་ང་ཚོ་ལུང་པར་བྲལ་བསྡད་ཡོད་པ་རེད།སོ་སོས་མ་བྱས་པའི་སྐད་ཆ་རེད་མ་གཏོགས་བར་ཆད་བྱུང་བ་མ་རེད།ནམ་རྒྱུན་ཁ་ལག་གི་རྒྱུ་བཅའ་དང་།ཐབས་ཚང་ནང་གི་གཙང་སྦྲ་དེ་ཚོར་དོ་སྣང་བྱས་ནས་ཚགས་ཚུད་པོ་བྱས་ན་དེ་འདྲ་ཡོང་གི་མ་རེད།ཚགས་ཚུད་པོ་མ་བྱུང་ནས་སྐྱོན་ཆ་བྱུང་བ་རེད།སྐྱོན་ཆ་བྱུང་རྗེས་འཚུབ་པོ་འདུག་ཅེས་བརྗོད་ན་ནོར་འཁྲུལ་རེད།དེ་ལག་པ་འཕྱི་སའི་སྐད་ཆ་རེད།ང་ཚོ་བོད་པའི་སྤྱི་ཚོགས་ནང་འཐུས་ཤོར་སོ་སོས་བཏང།དེ་ནས་གཞན་པ་ཞིག་གིས་ཅིག་བྱས་སོང་མདོག་བྱས་ན་ཡག་པོ་མི་འདུགགཟབ་གཟབ་བྱས་ནས་འཐུས་ཤོར་མ་སོང་བྱེད་རྒྱུ་དེ་གལ་ཆེན་པ་རེད།